**СЪОБЩЕНИЕ ЗА МЕДИИТЕ**

**относно отклонения в качеството на водата, подавана в зона Добрич и зона Добрич-Запад**

Във връзка с проследяване изпълнението на предписаните мерки за привеждане качеството на водата за питейно-битови цели в зона Добрич и зона Добрич-Запад, на 06.07.2020 г. е предприето пробонабиране на 8 проби вода от пунктове при крана на потребителите в зона Добрич, зона Добрич-Запад и ПС Приморци.

Същите са анализирани по показателите цвят, мътност и брой колонии (микробно число) при 22ºС. Получените резултати отговарят на здравните норми и водата, подавана във водопроводната мрежа на гр. Добрич може да се използва за питейно-битови цели.